‘બુદ્ધિમાન રાજાએ પોતાના રાજ્યની રક્ષા માટે ઇન્દ્ર, સૂર્ય, યમ, ચંદ્ર અને વાયુ એ પાંચ દેવોનાં રૂપ ધારણ કરવાં. જેમ ઇન્દ્ર ચોમાસામાં વરસાદ વરસાવી પૃથ્વીને ધાન્યથી ભરી દે છછ તે પ્રમાણ રાજાએ પોતાની પ્રજાની ઉન્નતિ કરી પ્રજાને સુખી કરવી. સૂર્ય જેમ આઠ માસ પોતાનાં પ્રખર કિરણો વડે પૃથ્વી અને સમુદ્રનાં જળ શોષી લે છે તે પ્રમાણે રાજાએ પણ સૂક્ષ્મ ઉપાયો યોજીને પ્રજાને દુઃખ ન થાય તેમ તેની પાસેથી કર વસૂલવા રામરાજને કોઈ પ્રિય નથી અને કોઈ અપ્રિય નથી. એ તો જેને મૃત્યુ આવે તેને બાંધીને લઈ જવાનું કાર્ય કર્યા કરે છે. તેમ રાજાએ પણ ન્યાય કરવામં પ્રિય અગર અપ્રિય જનત પ્રત્યે પક્ષપાત ન રાખવો. પૂર્ણિમાના ચંદ્રને જોઈને મનુષ્ય આનંદ પામે છે તેવી રીતે રાજાનું ચંદ્રમુખ જોઈને પ્રજાને આનંદ થવો જોઈએ. જેમ વાયુ સર્વ પ્રાણીઓના શરીરમાં ગુપ્ત રીતે ફર્યા કરે છે તેમ રાજાએ નગરમાં નગરચર્યા કરવી. દૂતો દ્વારા દુશ્મનોની યુકિત-પ્રયુકિતઓ જાણી લેવી. પોતાના મંત્રીઓ અને સરદારોની ચેષ્ટા ઉપર નિત્ય દેખરેખ રાખવી અએ તેમનાં ગુપ્ત આવરણો ઉપર ઊંડી નજર રાખવી.’